cyanic-selkie/wikianc huggingface dataset:
వాంకోవర్
నగర రూపకల్పన
ప్రపంచంలో నివసించడానికి అనుకూలమైన నగరాలలో వాంకోవర్ ఒకటిగా ఒక దశాబ్ధకాలం నుండి వర్గీకరించబడుతూ ఉంది. 2010 గణాంకాల ప్రపంచంలో ఆధారంగా అత్యంత నాణ్యమైన జీవనప్రమాణాలు కలిగిన నగరాలలో వాంకోవర్ 4వ స్థానంలో ఉందని భావిస్తున్నారు. 2007 ఫోర్బ్స్ నివేదికల ఆధారంగా రియల్ ఎస్టేట్ ధరలు అత్యధికంగా ఉన్న ప్రపంచ నగరాలలో వాంకోవర్ అంతర్జాతీయంగా 6 వ స్థానంలో ఉంది. ఉత్తర అమెరికాలో ద్వీతీయ స్థానంలో (మొదటి స్థానంలో లాస్ ఏంజలెస్ ) ఉంది. వాంకోవర్ కెనడాలో అత్యంత ఖరీదైన జీవనప్రమాణం కలిగిన నగరంగా వర్గీకరించబడిది. 2016 ఫిబ్రవరి మాసంలో నగరంలో జరిగిన విక్రయాలు 10 సంవత్సరాల సరాసరి కంటే 56.3 % అధికంగా ఉన్నాయి. ప్రపంచంలో అత్యంత పరిశుభ్రమైన నగరాలలో వాంకోవర్ 10వ స్థానంలో ఉందని ఫోర్బ్స్ వివరించింది. 1950 నుండి వాంకోవర్ నగరీకరణ ప్రణాళికలు ఆరంభం అయ్యాయి. వాంకోవర్ పశ్చిమ తీరంలో బహుళ అంతస్తుల భవననిర్మాణానికి నగరాభివృద్ధి ప్రణాళిక ప్రోత్సాహం అందించినప్పటి నుండి నగరాభివృద్ధి ఆరంభం అయింది. హరితరక్షణ (గ్రీన్ ప్రిజర్వ్) బహింరంగ ప్రదేశాల రక్షణ కొరకు బహుళ అంతస్తుల నిర్మాణాలకు ప్రోత్సాహం లభించింది. జనబాహుళ్యం నివసించడానికి అనుకూలమైన వాతావరణం ఏర్పడడం నగరప్రాంత పారిశ్రామిక ప్రాంతాల అభివృద్ధికి దారి తీసింది. 1980లో నార్త్ ఫాల్స్ క్రీక్, కోయల్ హార్బర్ స్థాపించబడ్డాయి. ఫలితంగా నగరకేంద్రాలు నాణ్యమైన వసతులు కలిగిన, నివాసయోగ్యమైన ప్రాంతాలుగా అతర్జాతీయంగా గుర్తింపు పొందాయి. భూభాగాన్ని ఉపయోగించి జనసాధ్రతకు అవసరమైన నివాసయోగ్యమైన సౌకర్యవంతమైన నివాసగృహాలను అందిస్తూ పర్యావరణాన్ని రక్షించే వ్యూహాత్మక విధానం (ఎకోడెంసిటీ) సమీపకాలంగా చర్చనీయాంశం అయింది. కెనడాలో బలహీనమైన రవాణాసౌకర్యాలు కలిగిన నగరాలలో వాంకోవర్ ఒకటి. నగరంలోని పురాతనమైన ఇరుకైన వంతెనలు, రహదారుల కొరత నగరప్రజల రాకపోకలకు ఇబ్బంది కలిగిస్తున్నాయి.
నిర్మాణ కళ
1906 లో వాంకోవర్ డౌన్‌టౌన్‌లో నియోక్లాసికల్ ఫార్మర్ కోర్ట్ హౌస్ నిర్మించబడింది. దీనిని ఫ్రాంసిస్ రాటన్‌బ్యురీ రూపకల్పన చేసాడు. ఆయన బ్రిటిష్ కొలంబియా పార్లమెంటు, ఎంప్రెస్ హోటల్ (విక్టోరియా) నిర్మాణాలకు కూడా రూపకల్పన చేసాడు. అలాగే వాంకోవర్‌లో ఉన్న రెండవ హోటల్‌ను అందగా అలంకరించాడు. మూడవదిగా 1939లో రాగి కప్పుతో 556 గదుల హోటల్ నిర్మించబడింది. 1894లో గోతిక్ శైలిలో క్రిస్టియన్ కాథడ్రల్ చర్చి నిర్మించబడింది. 1976 లో ఇది వారసత్వభవనంగా ప్రకటించబడింది.
ఆధునిక నిర్మాణాలు
డౌన్‌టౌన్ ప్రాంతంలో పలు ఆధునిక శైలి నిర్మాణాలు ఉన్నాయి. వీటిలో హార్బర్ సెంటర్, వాంకోవర్ లా కోర్ట్, రాబ్సన్ స్గైర్‌లో ఉన్న ప్లాజా (ఆర్థర్ ఎరిక్సన్ రూపకల్పన చేసాడు), వాంకోవర్ లైబ్రరీ స్క్వేర్ (మోషే సఫ్డీ), డి.ఎ.న్ ఆర్కిటెక్ట్స్ రూపకల్పన చేసినవి), రోం లోని కోలోసియం మ్యూజియం అవశేషాలు, సమీపంలో నిర్మాణపు పనులు పూర్తిచేసుకున్న వుడ్‌వార్డ్స్ బిల్డింగ్ (ప్రస్తుతం ఎలెక్ట్రా కండోమినియాగా మార్చబడింది) ప్రధానమైనవి. నగరంలోని ఈశాన్యంలోని జార్జియా, తర్లో ఇంటర్సెక్షన్ ప్రాంతంలో ఉన్న మాక్‌మిల్లన్ బ్లొయెడే భవనం, కెనడా సుందర ప్రాంతాలకు ప్రముఖ చిహ్నంగా ఉన్న కెనడా ప్లేస్ (జెయిడర్ రాబర్ట్స్ పార్టనర్‌షిప్ రూపొందించినది),ఎం.సి.ఎం.పి. డి.ఎ. ఆర్కిటెక్ట్స్, వాంకోవర్ కాంవెంషన్ సెంటర్‌లో భాగంగా ఉన్న ది ఫార్మర్ కెనడా పవిల్లియన్ (1986 వరల్డ్ ఎక్స్పొజిషన్), ది పాన్ పసిఫిక్ వాంకోవర్ హోటెల్ (క్రూసీ షిప్ టెర్మినల్) భవనాలు ఉన్నాయి. వాంకోవర్ స్కైలైన్‌కు భిన్నంగా ఉండే సిటీ హాల్, వాంకోవర్ జనరల్ హాస్పిటల్ ఉన్నాయి. ఈ రెండు నిర్మాణాలను 1936, 1958 లలో ఫ్రెడ్ టోన్లీ, మాథ్సన్ రూపకల్పన చేసాడు. నగరం పాత డౌన్‌టౌన్ ప్రాంతంలో ఉన్న ఎడ్వర్డియన్ భవనాలు (నిర్మించేనాటికి ఇవి బ్రిటిష్ ఎంపైర్ ఎత్తైన భవనాలుగా గుర్తించబడ్డాయి)." ది వాంకోవర్ ప్రొవింస్ " వార్తా పత్రిక పాత కార్యాలయంగా ఉన్న కార్టర్ - కాటన్ భవనం, ది డోమినియన్ బిల్డింగ్ (1907), సన్ టవర్ (1911) ఉన్నాయి. ఇక్కడ అదనంగా " ది మారిన్ బిల్డింగ్ " ఇది సెరామిక్ టైల్, ఇత్తడి తలుపులు, ఎలివేటర్లతో అలంకరించబడింది. ఇది చలనచిత్రాల నిర్మాతలకు అభిమాన లొకేషన్‌గా మారింది. 62 అంతస్తుల లివింగ్ షరింగ్రి-లా (62 మీ ఎత్తు) వాంకోవర్ నగరంలో ఎత్తైన భవనంగా గుర్తించ బడుతున్న " హోటెల్ జార్జియా " (156 మీ) మూడవ స్థానంలో 48 అంతస్తుల వన్ వాల్ సెంటర్ (150 మీ) తరువాత షా టవర్ వాంకోవర్ (149 మీ),
ప్రభుత్వం
బ్రిటిష్ కొలబియాలోని ముంసిపాలిటీలలో వాంకోవర్ నగరం ముందుగా కార్పొరేషన్ చేయబడింది. వాంకోవర్ నగర పాలన 11 సభ్యుల " వాంకోవర్ సిటీ కౌంసిల్ ", 9 మంది సభ్యుల స్కూల్ బోర్డ్, 7 గురు సభ్యుల " వాంకోవర్ పార్క్ బోర్డ్ " నిర్వహిస్తున్నాయి. సభ్యులు ఎన్నిక మూడు సవత్సరాలకు ఒకమారు నిర్వహించబడుతుంటాయి. sఅంపన్నులు అధికంగా నివసించే పశ్చిమ వాంకోవర్‌ వాసులు " కంసర్వేటివ్ " లేక లిబరల్ పార్టీలకు ఓటువేస్తుండగా తూర్పు ప్రాంతం వాసులు " లెఫ్ట్ వింగ్ " పార్టీకి ఓటు వేస్తుంటారు. ఇది 2005 బ్రిటిష్ కొలంబియా జనరల్ ఎలెక్షన్, 2006 కెనడియన్ ఫెడరల్ ఎలెక్షన్ ఫలితాలలో పునరిద్ఘాటితం అయ్యాయి.
ప్రాంతీయ ప్రభుత్వం
మహానగర వాంకోవర్‌లో వాంకోవర్ మునిసిపాలిటీ భాగంగా ఉంది. మాహానగర వాంకోవర్ లోని సభ్యులందరికీ ప్రత్యేక పాలితవర్గం ఉంటుంది. " మెట్రో వాంకోవర్ ఓవర్సీస్ కామన్ సర్వీసెస్ అండ్ ప్లానింగ్ " ప్రజలకు అవసరమైన త్రాగునీరు, మురుగునీరు, చెత్త నిర్వహణ, రీజనల్ పార్కుల నిర్వహణ, వాయుపరిశుభ్రత నిర్వహణ, గ్రీన్ హౌసెస్ గ్యాసెస్, పర్యావరణ పరిరక్షణ, ప్రాంతీయ అభివృద్ధి, భూభాగ ఉపయోగం మొదలైన సౌకర్యాలను అందిస్తుంది.
ప్రాంతీయ, ఫెడరల్ పాలన
వాంకోవర్ " ది లెజిస్లేటివ్ అసెంబ్లీ ఆఫ్ బ్రిటిష్ కొలంబియా "లో 11 మంది లెజిస్లేటివ్ అసెంబ్లీ సభ్యులు (ఎం.ఎల్.ఎ) ఉంటారు. 2016 గణాంకాలను అనుసరించి వీటిలో 4 స్థానాలను బ్రిటిష్ కొలంబియా లిబరల్ పార్టీ ఆధీనం లోనూ, 7 స్థానాలు బ్రిటిష్ కొలంబియా న్యూ డెమొక్రటిక్ పార్టీ ఆధీనం లోనూ ఉన్నాయి. " ది హౌస్ ఆఫ్ కొలంబియా కెనడా " (వాంకోవర్) లో 6 మంది సభ్యులు ఉంటారు. సమీపకాలంలో నిర్వహించబడిన " కెనడియన్ ఫెడరల్ ఎలెక్షన్ 2015 "లో లిబరల్ పార్టీ ఆఫ్ కెనడా వాంకోవర్ క్వాద్రా, వాంకోవర్ సెంటర్ స్థానాలపై విజయం సాధించింది. వాంకోవర్ ఈస్ట్, వాంకోవర్ కింగ్స్వే స్థాలపై న్యూ డెమొక్రటిక్ పార్టీ విజయం సాధించాయి. ఈ ఎన్నికలలో కంసర్వేటివ్ పార్టీ ఆఫ్ కెనడా పూర్తిగా విఫలం అయింది. ప్రస్తుతం వాంకోవర్ నగరం నుండి అటార్నీ జనరల్‌ ఆఫ్ కెనడా పదవికి జోడీ విల్సన్- రేబౌల్డ్, హర్జిత్ సజ్జన్ నేషనల్ డిఫెంస్ మంత్రిగా నియమించబడ్డాడు.
పోలీస్, నేరం
వాంకోవర్ పోలీస్ డిపార్ట్మెంటులో 1,174 సభ్యులు ఉన్నారు. 2005 లో పోలీస్ డిపార్ట్మెంటు నిర్వహణ వ్యయం 149 మిలియన్ల అమెరికండాలర్లు. 2005 నగర ఆర్థిక ప్రణాళికలో 16% పోలీస్ నిర్వహణ కొరకు వ్యయం చేయబడుతుంది. " ది వాంకోవర్ పోలిస్ డిపార్ట్‌మెంట్ ఆపరేషనల్ " విభాగంలో " పోలీస్ బైసైకిల్ " (బైసైకిల్ స్క్వాడ్), " వాటర్ పోలీస్ " (మారిన్ స్క్వాడ్), " పోలీస్ డాగ్ " (డాగ్ స్క్వాడ్) అంతర్భాగంగా ఉన్నాయి. ఇందులోపోలీస్ మౌంటెడ్ (మౌంటెడ్ స్క్వాడ్) కూడా ఉంది. ఇది ముందుగా స్టాన్లీ పార్క్ పెట్రోల్, డౌన్‌టౌన్ ఈస్ట్ అండ్ వెస్ట్, క్రౌడ్ కంట్రోల్ కొరకు ఉపయోగించబడింది. పోలీస్ సివిలియన్ కంజెక్షన్, వాలంటీర్ల నిర్వహణలో ఉన్న పోలీస్ సెంటర్లలో పనిచేస్తుంటారు. 2006 లో పోలీస్ డిపార్ట్మెంటు " కౌంటర్ టెర్రరిజం " (కౌంటర్ టెర్రరిజం యూనిట్) స్థాపించింది. 2005లో న్యూ ట్రాంసిస్ట్ పోలీస్ ఫోర్స్, ది గ్రేటర్ వాంకోవర్ ట్రాంస్‌పోర్టేషన్ అథారిటీ పోలీస్ సర్వీస్ (ప్రస్తుత సౌత్ కోస్ట్ బ్రిటిష్ కొలంబియా ట్రాంస్‌పోర్టేషన్ అథారిటీ పోలీస్ సర్వీస్) స్థాపించబడ్డాయి. చట్టవిరుద్ధం అయినప్పటికీ వాంకోవర్ పోలీస్ స్వల్పంగా కన్నాబిస్ ( మార్జునా) మొదలైన డ్రగ్ ఉంచుకున్న వారిని సాధారణంగా ఖైదు చేయదు. 2000లో వాంకోవర్ పోలీస్ డిపార్ట్మెంటు గ్రోబస్టర్స్ అనే స్పెషలైజ్డ్ డ్రగ్ స్క్వాడ్ స్థాపించబడింది. మార్జునా నియంత్రణ కొరకు చేపట్టిన ఇలాంటి కార్యక్రమాలు తీవ్రంగా విమర్శలను ఎదుర్కొన్నాయి. అత్యధికంగా నేరాలు జరుగుతున్న కెనడియన్ నగరాలలో వాంకోవర్ 7వ స్థానంలో ఉంది. అయినప్పటికీ వాంకోవర్ నగరంలో నేరాలు క్రమంగా తగ్గాయి. ఆస్తివ్యవహార నేరాలలో ఉత్తర అమెరికా నగరాలలో వాంకోవర్ ప్రథమస్థానంలో ఉంది. అయినప్పటికీ 2004 -2005 మద్య ఆస్థిసంబంధిత నేరాలు వాంకోవర్ నగతంలో 10.5% తగ్గింది. 2006 వాంకోవర్ మహానగరంలో గన్ సంబంధిత నేరాలు కెనడియన్ మహానగరాలన్నింటిని అధిగమించాయి. వాంకోవర్‌లో 1,00,000 మందికి 45.3 గన్ సంబంధిత నేరాలు నమోదయ్యాయి. కెనడాసరాసరి 27.5. " 2009 వాంకోవర్ గ్యాంగ్ వార్ "లో వరుసగా తుపాకికాల్పుల నేరాలు సంభవించాయి.
సమావేశాల ఆతిథ్యం
వాంకోవర్ " ఆసియా- పసిఫిక్ ఎకనమిక్ కోపరేషన్ ", క్లింటన్- యెల్ట్సిన్ సమ్మిట్, (సింఫోనీ ఆఫ్ ఫైర్ ) సమావేశాలకు ఆతిథ్యం ఇచ్చింది. వీటికి పోలీస్ రక్షణ గణనీయమైన పాత్రవహిస్తుంది. " 1994 స్టాన్లీ- కప్ " సమయంలో అదుపుతప్పిన అల్లర్లలో 200 మంది ప్రజలు గాయపడ్డారు. " 2011 స్టాన్లీ కప్ ఫైనల్లో తిరిగి అల్లర్లు చోటుచేసుకున్నాయి.
Military
వాంకోవర్‌లోని జెరిచో బీచ్‌లో కెనడియన్ ఆర్మీకి చెందిన " 39 కెనడియన్ బ్రిగేడ్ గ్రూప్ " ప్రధానకార్యాలయం ఉంది. లోకల్ ప్రైమరీ రిజర్వ్ యూనిట్స్‌లో " ది సీఫోర్ట్ హైలాండర్స్ ఆఫ్ కెనడా " ( సీఫోర్త్ ఆర్మౌరీ), "ది బ్రిటిష్ కొలంబియా రెజిమెంట్ " (బీటీ స్ట్రీట్ డ్రిల్ హాల్), 15 వ ఫీల్డ్ రెజిమెంట్ (రాయల్ కెనడియన్ ఆర్టిల్లరీ) విభాగాలు ఉన్నాయి. ది నావల్ రిజర్వ్ యూనిట్ స్టాన్లీ పార్క్‌ లోని డెడ్‌మాన్స్ ఐలాండ్‌లో ఉంది. వెస్టర్న్ కెనడాలోని మొదటి ఎయిర్ బేస్ ఆర్.సి.ఎఫ్. స్టేషన్ (జెరికో బీచ్)ను 1947లో ఆధిపత్యం " కెనడియన్ ఫోర్స్ లాండ్ ఫోర్స్ కమాండ్ " వశమైంది. 1969లో వాంకోవర్ నగరానికి తరలించబడింది. తరువాత ఈ ప్రాంతానికి " జెరికో పార్క్ " అని నామాంతరం చేయబడింది.
విద్య
" వాంకోవర్ స్కూల్ బోర్డ్ "లో ప్రాథమిక, మాధ్యమిక, పోస్ట్ మిడిల్ స్కూల్ విద్యార్థులు అందరూ కలిపి 1,10,000 విద్యార్థులు ఉన్నారు. ఇది వాంకోవర్‌ను ఈ ప్రొవింస్‌లో ద్వీతీయ స్కూల్ డిస్ట్రిక్‌ను చేసింది. స్కూల్ జిల్లా నిర్వహణలో 74 ప్రాథమిక పాఠశాలలు, 17 ఎలిమెంటరీ అన్నెక్షెస్, 18 సెకండరీ స్కూల్స్, 7 అడల్ట్ ఎజ్యుకేషన్ సెంటర్స్, 2 వాంకోవర్ లాన్ నెట్వర్క్ స్కూల్స్ (వీటిలో ఫ్రెంచ్ ఇమ్మెర్షన్, మాండరిన్, ఫైన్ ఆర్ట్స్, మాంటసోరీ స్కూల్స్) ఉన్నాయి. నగరంలో మూడు ఫ్రాంకోఫోన్ స్కూల్స్ ఉన్నాయి; " ఎకోల్ రోస్ - డెస్ - వెంట్స్ ", ఎకోల్ అన్నె - హెబర్ట్, ఎకోల్ సెకండరీ జూలెస్- వర్నె. 46 కంటే అధికంగా ప్రైవేట్ స్కూల్స్ ఉన్నాయి. వీటిలో నగరంలోని 10% విద్యార్థులు విద్యను అభ్యసిస్తున్నారు. వాంకోవర్ మహానగరంలో 5 ప్రభుత్వ విశ్వవిద్యాలయాలు ఉన్నాయి. 2008 గణాంకాల ఆధారంగా వీటిలో యూనివర్శిటీ ఆఫ్ బ్రిటిష్ కొలంబియా (యు.బి.సి), సైమన్ ఫ్రాసర్ యూనివర్శిటీలలో (ఎస్.ఎఫ్.యు) 90,000 మంది అండర్ గ్రాజ్యుయేట్స్, గ్రాజ్యుయేట్స్, ప్రొఫెషనల్ స్టూడెంట్స్ ఉన్నారు. యు.బి.సి ప్రపంచంలో 40 ఉత్తమ విశ్వవిద్యాలయాలలో ఒకటిగా, 20 అంతర్జాతీయ ప్రభుత్వ విశ్వవిద్యాలయాలలో ఒకటిగా గుర్తింపు ఉంది. ఎస్.ఎఫ్.యు. కెనడాలో కాంప్రహెంసివ్ యూనివర్శిటీలలో ఒకటి, 200 ఉత్తమ అంతర్జాతీయ. యూనివర్శిటీలలో ఒకటి అనే గుర్తింపు ఉంది. నగరంలో అదనంగా యు.బి.సి. మెయిన్ కాంపస్ పాయింట్ గ్రే ప్రాంతంలో " యూనివర్శిటీ ఎండోన్మెంట్ లాండ్ " వద్ద ఉంది. ఎస్.ఎఫ్.యు. మెయిన్ కాంపస్ బర్నబే ప్రాంతంలో ఉంది. రెండు యూనివర్శిటీలకు వాంకోవర్ డౌన్ టౌన్, సుర్రే వద్ద కాంపస్‌లు ఉన్నాయి. ఉత్తర వాంకోవర్‌లో కాపిలానో యూనివర్శిటీ, ది ఎమిలీ కార్ యూనివర్శిటీ ఆఫ్ ఆర్ట్ అండ్ డిజైన్ (గ్రాంవిల్లే దీవి ; వాంకోవర్), క్వాంటెన్ పాలిటెక్నిక్ యూనివర్శిటీ (ఇందులో నగరానికి వెలుపలి ప్రాంతాలలో 4 కాంపసులు ఉన్నాయి) ఉన్నాయి. ఈ ప్రాంతంలో 6 ప్రైవేట్ ఇంస్టిట్యూషన్లు ఉన్నాయి.అవి వరసగా లాంగ్లే వద్ద ట్రినీ వెస్టర్న్ యూనివర్శిటీ, యూనివర్శిటీ కెనడా వెస్ట్, న్యూ యార్క్ ఇంస్టిట్యూట్ ఆఫ్ టెక్నాలజీ, ఫెయిర్ లీగ్ డికింసన్ యూనివర్శిటీ, కొలంబియా కాలేజ్, స్పోర్ట్ షా కాలేజ్.
కాలేజీలు
వాంకోవర్ కమ్యూనిటీ కాలేజ్, లంగారా కాలేజ్ వాంకోవర్‌లో ఉన్నాయి. డగ్లాస్ కాలేజీకి నగరానికి వెలుపల మూడు కాంపసులు ఉన్నాయి. బర్నబే వద్ద ఉన్న బ్రిటిష్ కొలంబియా ఆఫ్ టెక్నాలజీ పాలిటెక్నిక్ విద్యను అందిస్తుంది. వాంకోవర్ ఫిల్మ్‌ స్కూల్ ఒక సంవత్సరకాల ఫిల్మ్‌ ప్రొడక్షన్, గేం డిజైనింగ్ ప్రోగ్రాంలు అందిస్తుంది. విదేశీ విద్యార్థులు, ప్రైవేట్ ఇంగ్లీష్ ద్వితీయ భాషగా విద్యాభ్యాసం చేసిన విద్యార్థులకు ప్రభుత్వ పాఠశాలలలో ప్రవేశం లభిస్తుంది. 2008-2009 విద్యాసంవత్సరంలో వాంకోవర్ నగరంలోని 52% విద్యార్థులు తమ గృహాలలో ఆంగ్లేతర భాష మాట్లాడుతుంటారు.
Theatre, dance and film
వాంకోవర్‌లో ఆర్ట్స్ క్లబ్ దియేటర్ కంపెనీ (గ్రాంవిల్లే ద్వీపం), బీచ్ వద్ద బార్డ్ వంటి ప్రముఖ ఉన్నాయి. అదనంగా టచ్‌స్టోన్ దియేటర్, స్టూడియో 58 మొదలైన చిన్నకంపెనీలు ఉన్నాయి. ది కల్చ్, ది ఫైర్ హాల్ ఆర్ట్స్ సెంటర్, యునైటెడ్ ప్లేయర్స్, ది పసిఫిక్ దియేటర్, మెట్రో దియేటర్ అన్నీ దియేటర్ సీజన్‌లో నిరాటంకంగా నిర్వహించబడుతుంటాయి. దియేటర్ అండర్ ది స్టార్స్ స్టాన్లీ పార్క్ లోని మాల్కిన్ బో వద్ద వేసవి కాలంలో షోలు నిర్వహిస్తుంటారు. పుష్ ఇంటర్నేషనల్ పర్ఫార్మింగ్ ఆర్ట్స్ ఫెస్టివల్ (జనవర్), వాంకోవర్ ఫ్రింజ్ ఫెస్టివల్ (సెప్టెంబర్) మొదలైన సందర్భాలలో వార్షిక ఉత్సవాలు నిర్వహించబడుతుంటాయి. 50 సంవత్సరాల కాలం నిర్వహించబడిన " ది వాంకోవర్ ప్లే హౌస్ దియేటర్ " 2012 మార్చిలో మూసివేయబడింది. " ది స్కాటియా బ్యాంక్ డాంస్ సెంటర్ " ఇది గ్రాంవిల్లే, డావీ మూలలో ఉంది. ఇది ఒకప్పుడు బ్యాంక్ ఉండేది తరువాత దీనిని డాంస్ సెంటర్‌గా మార్చారు. ఇది ఒక కూడలి ప్రదేశం, ప్రదర్శన ప్రాంతంగా ఉంది. ఇక్కడ ఉన్న చిన్న వేదిక మీద వాంకోవర్ నృత్యకారులు, నృత్యదర్శకులు ప్రర్శనలు ఇస్తూ ఉంటారు. " ది వాంకోవర్ ఇంటర్నేషనల్ ఫిల్మ్‌ సెంటర్ " వెన్యూ, దివాంసిటీ దియేటర్ ఆర్ట్ ఫిలింస్ ప్రదర్శించబడుతుంటాయి.
మ్యూజియంలు
ది వాంకోవర్ ఆర్ట్ గ్యాలరీ "లో 10,000 కళాఖండాలు భద్రపరచబడి ఉన్నాయి. ఇక్కడ ఎమిలీ కార్ కళాఖండాలు అత్యధికంగా భద్రపరచబడి ఉన్నాయి. డౌన్ టౌన్‌లో " కాంటెంపరీ ఆర్ట్ గ్యాలరీ (వాంకోవర్) (కాగ్) ఉంది. ఇక్కడ వర్ధమాన వాంకోవర్ కళాకారుల కళాఖండాలు ప్రదర్శించబడుతూ ఉంటాయి.కిట్సిలానో జిల్లాలో వాంకోవర్ మేరీటైం మ్యూజియం, ది హెచ్.ఆర్. " మాక్మిల్లన్ స్పేస్ మ్యూజియం " కెనడాలో అతి పెద్ద సివిక్ మ్యూజియంగా గుర్తించబడుతుంది. యు.బి.సి. వద్ద ఉన్న " ది మ్యూజియం ఆఫ్ ఆంథ్రోపాలజీ " పసిఫిక్ వాయవ్య తీరంలో ఫస్ట్ నేషన్స్ సంస్కృతి సంబంధిత అతిపెద్ద మ్యూజియంగా గుర్తించబడుతుంది. ఫాల్స్ క్రీక్ వద్ద సైన్సు వరల్డ్ ఉంది. నగరంలో వైద్యమైన కళాఖండాలు సేకరించబడి ఉన్నాయి.
విష్యుయల్ ఆర్ట్స్
వాంకోవర్ స్కూల్ ఆఫ్ కాన్సెప్చ్యూల్ ఆర్ట్స్ ఫొటోగ్రఫీ (ఫొటోకాంసెప్చ్యుయలిజం) కి చెందిన కళాకారులు 1980 నుండి అంతర్జాతీయ గర్తింపు కలిగి ఉన్నారు. ఈ బృందంలో జెఫ్ వాలేస్, కెన్ లం, రాయ్ ఆర్డెన్. స్టాన్ డగ్లాస్, రీడ్నీ గ్రహం మొదలైన ప్రముఖ కళాకారులు ఉన్నారు.
సంగీతం, రాత్రిజీవితం
వాంకోవర్ నగరంలో ప్రధానంగా క్లాసికల్ (సంప్రదాయ), జానపద, పాపులర్ సంగీతప్రదర్శనలు జరుగుతుంటాయి. వాంకోవర్ నగరంలో " ది వాంకోవర్ సింఫోనీ ఆర్కెస్ట్రా ", " వాంకోవర్ ఒపేరా ", " సిటీ ఒపేరా ఆఫ్ వాంకోవర్ " మొదలైన ప్రముఖ సంగీతప్రదర్శనా సంస్థలు ఉన్నాయి.
మెటల్ బాండ్
వాంకోవర్ నగరంలో స్ట్రాపింగ్ యంగ్ లాడ్ ప్రాబల్యత సంతరించుకున్న మెటల్ బాండ్లు ఉన్నాయి. అలాగే ఎలెక్ట్రో - ఇండస్ట్రియల్ వంటి మెటల్ బాండ్లలో స్కినీ పప్పీ, నంద్, ఫ్రంట్ లైన్ ఏంబసీ వంటి పయనీరుంగ్ బాండ్లు ఉన్నాయి. అత్యున్నత పాప్ గ్రూప్ డెలెరియం బాండుకు బిల్ లీప్ నిధిసహాయం అందిస్తుంది.
సంగీత కళాకారులు
నగరంలో ప్రభావం కలిగించిన సంగీతకళాకారులలో కార్లీ రీ జెప్సెన్, బ్రియన్ ఆడంస్, సారాహ్ మెక్లాచియన్, హార్ట్ బాండ్, ప్రిజం, ట్రూపర్, చిల్లీవాక్ (బాండ్), పయోలాస్, మోయెవ్, ఇమేజెస్ ఇన్ వాగ్యూ, మైకేల్ బబ్లూ, స్టెఫ్ లాగ్, స్పిరిట్ ఆఫ్ ది వెస్ట్ ప్రాబల్యత సంతరించుకున్నారు.
సంగీతప్రదర్శనా వేదికలు
నగరంలో రోజర్స్ అరేనా, క్వీన్ ఎలిజబెత్ దియేటర్, బి.సి. ప్లేస్ స్టేడియం (పసిఫిక్ కొలోసియం) వంటి వేదికలలో బృహత్తరమైన ప్రదర్శనలు నిర్వహించబడుతున్నాయి. చిన్న ప్రదర్శనలు కొమ్మొడరె బాల్రూం, ది ఆర్ఫియుం దియేటర్ (వాంకోవర్), వాగ్యూ దియేటర్లలో ప్రదర్శించబడుతున్నాయి.
సంగీత ఉత్సవాలు
" ది వాంకోవర్ ఫోల్క్ మ్యూజిక్ ఫెస్టివల్ ", వాంకోవర్ ఇంటర్నేషనల్ జాజ్ ఫెస్టివల్ లలో సంగీతప్రదర్శనలు నిర్వహించబడుతుంటాయి.
రాత్రిజీవితం
వాంకోవర్ నగరంలో ఉత్సాహవంతమైన రాత్రిజీవితం కార్యక్రమాలు ఉంటాయి. ఆహారసేవనం, బార్లు, నైట్ క్లబ్బులు ఇందులో భాగస్వామ్యం వహిస్తుంటాయి. నగరంలోని " గ్రాంవిల్లే ఎంటర్టెయిన్మెంట్ డిస్ట్రిక్‌లో కేంద్రీకృతమైన బార్లు, నైట్ క్లబ్బులు తెల్లవారు ఝాము 3 గంటలకు మూతపడుతుంటాయి. కొన్ని క్లబ్బులు వారాంతాలలో తెల్లావారే వరకు తెరిచి ఉంటాయి. ఈ వీధి వారాంతాలలో పెద్ద సంఖ్యలో ప్రజకను ఆకర్షిస్తూ ఉంటుంది.రాత్రిజీవితానికి గ్యాస్టౌన్ కూడా ప్రాబల్యత కలిగి ఉంది. ఖరీదైన హోటళ్ళు, నైట్ క్లబ్బులు, డేవీ విలేజ్ నగరంలోని ఎల్.జి.బి.టి. కమ్యూనిటీకి అభిమానకేంద్రాలుగా ఉన్నాయి.
ప్రయాణసౌకర్యాలు
వాంకోవర్ ట్రాం (స్ట్రీం కార్) విధానం 1890 జూన్ 28న ప్రారంభం అయింది. ఇది మొదటిసారిగా గ్రాన్‌విల్లే స్ట్రీట్ బ్రిడ్జ్ నుండి వెస్ట్‌మినిస్టర్ అవెన్యూ (ప్రస్తుతం వాంకోవర్ మెయిన్ స్ట్రీట్), కింగ్స్వే వాంకోవర్ వరకూ పయనించింది. సంవత్సరం లోపల వెస్ట్‌మినిస్టర్ ట్రాంవే కంపెనీ కెనడా మొదటి ఇంటర్‌ అర్బన్ లైన్ ప్రారంభించబడింది. 1910లో ఇది చిల్లీవాక్ వరకు పొడిగించబడింది. 1902 లో ఆరంభమైన వాంకోవర్, లులూ ఐలాండ్ రైల్వేను 1905 లో బ్రిటిష్ కొలంబియా ఎలెక్ట్రిక్ కెనడియన్ పసిఫిక్ రైల్వే లీజుకు తీసుకుంది. ఇది గ్రీన్‌వెల్లీ స్ట్రీట్ బ్రిడ్జ్ నుండి కెర్రిస్డబుల్ మీదుగా స్టేవ్‌స్టన్ (బ్రిటిష్ కొల,బియా) వరకూ నడిచింది. ఇది పొరుగున ఉన్న నివాసాలకు ప్రయాణసౌకర్యం అధికంచేసింది. 1897 లో స్థాపించబడిన బ్రిటిష్ కొలంబియా ఎలెక్ట్రిక్ రైల్వే (బి.సి.ఇ.ఆర్) కంపెనీ 1958 వరకు అర్బన్, ఇంటర్ అర్బన్ రైల్ సిస్టం నిర్వహించింది. తరువాత ట్రాక్లెస్ ట్రాలీ పోల్, గ్యాసోలైన్ (డీసెల్ బసెస్) నిర్మాణం కొరకు కూల్చివేయబడింది. తరువాత బి.సి.ఇ.ఆర్. కేంద్రంగా కొత్తగా బి.సి. హైడ్రో స్థాపించబడింది. 2013 మార్చిలో వాంకోవర్‌లో ట్రాలీ బస్ ప్రస్తుతం ఉత్తర అమెరికాలో ద్వీతీయస్థానంలో నిలబెట్టింది. మొదటి స్థానంలో శాన్‌ఫ్రాంసిస్కో ఉంది.
రహదారులు
దీర్ఘకాల ప్రణాళికలో రహదార్లు నిర్మించడానికి 1970 -1980 మధ్య సిటీ కౌంసిల్ ఫ్రీవే నిర్మాణాలను నిలిపి వేసింది., ఫలితంగా నగరంలో ఈశాన్య భాగం వరకు సాగే బ్రిటిష్ కొలంబియా హైవే 1 మాత్రమే నగరంలో ఏకైక రహదారి అయింది. ఒకవైపు నగరజనాభా అధికరించిన కారణంగా కార్ల సంఖ్య కూడా అధికరించినప్పటికీ కార్లయాజమాన్యం, పయనించే దూరం శాతం రహదార్ల కొరత కారణంగా 1990 వరకూ తగ్గుముఖం పట్టింది. కెనడియన్ నగరాలలో ఈసమస్యను ఎదుర్కొన్న నగరం వాంకోవర్ మాత్రమే. అదే సమయం కార్లు ప్రయాణించే సమయం మూడవవంతు అధికం అయింది.
ట్రాఫిక్ జాం
2012లో వాంకోవర్ నగరం అత్యధిక ట్రాఫిక్ జాం సమస్యను ఎదుర్కొన్నది. వాంకోవర్ ట్రాఫిక్ జాం సమస్య ఉత్తర అమెరికాలో ద్వీతీయస్థానానికి చేరుకుంది. మొదటి స్త్యానంలో లాస్ ఏంజలెస్ నగరం ఉంది. 2013 గణాంకాలను అనుసరించి వాంకోవర్ ట్రాఫిక్ జాం అత్యంత అధికం అని తెలియజేస్తున్నాయి. ప్రజలు అధికంగా వారికి అనుకూలప్రదేశానికి సమీపంలో ఉండడంపట్ల ఆసక్తి చూపారు. కొంతమంది ప్రజలు మాస్ ట్రాంసిస్ట్, సైక్లింగ్ పట్లకూడా ఆసక్తి కనబరిచారు. ఇది సిటీ ప్లానర్లను ట్రాఫిక్ సమస్యల పరిష్కారం, పర్యావరణ రక్షణ పోరాటం కొరకు తీవ్రంగా పనిచేసేలా చేసింది. ట్రాంస్పోర్టేషన్ డిమాండ్ మేనేజ్మెంటు డ్రైవర్ల మీద విధించిన నిబంధనలు డ్రైవర్లను సమస్యలకు గురిచేసి రవాణావ్యయం అధికం అయ్యేలా చేసింది.
వాంకోవర్ మహానగరం రహదార్లు, పబ్లిక్ ట్రాంస్పోర్టేషన్ బాధ్యత ట్రాంస్ లింక్ వహించింది. అది ప్రయాణీకులకు బి లైన్ వాంకోవర్ రాపిడ్ బస్ సర్వీసెస్, పాదచారులు, సైకిల్ ప్రయాణికుల కొరకు ఫెర్రీలు (సీ బస్), ఆటోమేటెడ్ రాపిడ్ ట్రాంసిస్ట్ సర్వీస్ (స్కై సర్వీస్), వెస్ట్ కోస్ట్ ఎక్స్ప్రెస్ కమ్యూటర్ రైల్ మొదలైన సర్వీసులను అందుబాటుకు తీసుకువచ్చింది. వాంకోవర్ స్కై ట్రైన్ సిస్టంలో మైలేనియం లైన్, ది ఎక్స్పో లై, కెనడా లైన్ మార్గాలు ఉన్నాయి.
ట్రాంస్ లింక్
10 సంవత్సరాల ట్రాంస్ లింక్ ట్రాంస్పోర్టేషన్‌లో భాగంగా రీజనల్ ట్రాంస్పోర్టేషన్‌ నెట్‌వర్క్‌లో మార్పులు చేయబడ్డాయి. సమీపకాలంలో నిర్మాణం పూర్తిచేసుకున్న కెనడా లైన్ 2009 ఆగస్టు 17 న ప్రారంభించబడింది. ఇది వాంకోవర్ ఇంటర్నేషనల్ ఎయిర్‌పోర్ట్, పొరుగున ఉన్న రిచ్మండ్ (బ్రిటిష్ కొలంబియా) లను అనుసంధానం చేస్తూ సర్వీసులను అందిస్తుంది. 2016 నాటికి స్కైట్రైన్ సిస్టం ద్వారా కోక్విట్లం, పోర్ట్ మూడీ నగరాలను అనుసంధానం చేస్తూ సేవలందించడానికి ఎవర్‌గ్రీన్ లైన్ (ట్రాంస్‌లింక్) ప్రణాళిక రూపొందించింది. స్కై ట్రైన్ మిలేనియం లైన్ మార్గం " యూనివర్శిటీ ఆఫ్ బ్రిటిష్ కొలంబియా వరకూ పొడిగించడానికి ప్రళాళిక రూపొందించబడింది. వాంకోవర్ నగరంలో వైవిధ్యభరితమైన ఇతర ప్రయాణసౌకర్యాలు అందుబాటులో ఉన్నాయి. ఇంటర్ సిటీ పాసింజర్ రైల్ సర్వీసెస్ పసిఫిక్ సెంట్రల్ స్టేషన్ నుండి తూర్పు పాయింట్ వరకు, సియాటెల్, పోర్ట్ లాండ్, రాకీ మౌంటెన్ ట్రైన్ రూట్స్ మద్య అంట్రాక్ కాస్కేడ్స్ సర్వీస్ అందుబాటులో ఉంది. ఫాల్స్ క్రీక్ నుండి గ్రీన్‌విల్లే ఐలాండ్, వాంకోవర్ డౌన్ టౌన్, కిట్సిలానో వరకు ఫెర్రీ సర్వీసులు నిర్వహించబడుతున్నాయి. వాంకోవర్ నగరమంతా బైసైకిల్ మార్గాలు నిర్మించబడ్డాయ. సంవత్సరమంతా సైకిలిస్టులు ప్రయాణించడానికి ఈ మార్గాలు అనుకూలంగా ఉన్నాయి.వాంకోవర్ నగరంలో సైకిల్‌లో ప్రయాణించే వారి సంఖ్య అధికరిస్తూ ఉంది.
విమానాశ్రయాలు
వాంకోవర్ నగరానికి రిచ్మండ్ చిటీలోని సీ ఐలాండ్ (బ్రిటిష్ కొలంబియా) వద్ద ఉన్న " వాంకోవర్ ఇంటర్నేషనల్ ఎయిర్‌పోర్ట్ " (వై.వి.ఆర్) విమానసేవలు అందొస్తుంది. కెనడాలోని బిజీయస్ట్ విమానాశ్రయాలలో ఇది ద్వితీయస్థానంలో ఉంది. ఉత్తర అమెరికా పశ్చిమతీర విదేశీప్రయాణీకులకు వాంకోవర్ విమానాశ్రయం ద్వితీయ ద్వారంగా ఉంది. హెలీజెట్, ఫ్లోట్ ప్లేన్ కంపెనీలు వాంకోవర్ హార్బర్ నుండి వై.వి.ఆర్. సౌత్ టెర్మినల్ వరకు హెలికాఫ్టర్ సేవలు అందిస్తుంది.
ఫెర్రీలు
వాంకోవర్ నగరంలో రెండు బి.సి. ఫెర్రీ సర్వీసులు ప్రయాణీకులకు జలమార్గ రవాణాసేవలు అందిస్తున్నాయి. అవి వరుసగా నగరానికి వాయవ్యభాగంలో హార్స్‌షూ బే (బ్రిటిష్ కొలంబియా) ఫెర్రీ సర్వీసు, త్సావస్సేన్ (బ్రిటిష్ కొలంబియా) ఫెర్రీ సర్వీస్.
క్రీడలు
అహ్లాదకరమైన వాంకోవర్ వాతావరణం మహాసముద్రం, పర్వతాలు, నదులు, సరోవరాలు ఈప్రాంతాన్ని ఔట్‌డోర్ రిక్రియేషన్ అభిమానులకు అభిమాన గమ్యస్థానంగా మార్చింది. వాంకోవర్ నగరంలో 1298 చ.హెక్టారుల వైశాల్యంలో పార్కులు ఉన్నాయి. వాటిలో స్టాన్లీ పార్క్ వైశాల్యపరంగా అతిపెద్దది. నగరంలో పలు విశాలమైన సముద్రతీరాలు ఉన్నాయి. ఒకదానికి ఒకటి సమీపంలో ఉండే ఈ సముద్రతీరాలు స్టాన్లీ పార్క్ నుండి ఆరంభమై ఇంగ్లీష్ బేకి దక్షిణంలో ఉన్న ఫాల్స్ క్రీక్ ప్రాంతం వరకు, కిత్సిలానో నుండి యూనివర్శిటీ ఎండోమెంట్ లాండ్స్ వరకు (యూనివర్శిటీకి ఉన్న అదనపు సముద్రతీరాలు నగర పరిమితులను దాటి ఉన్నాయి) ఉన్నాయి.అదనంగా ఉన్న 18కి.మీ పొడవైన సముద్రతీరాలలో స్టాన్లీపార్క్ ద్వితీయ, తృతీయ సముద్రతీరాలు, ఇంగ్లీష్ బే (ఫస్ట్ బీచ్), సన్‌సెట్, కిత్సిలానో బీచ్, జెరిచో, లొకామో, స్పానిష్ బ్యాంక్, స్పానిష్ బ్యాంక్ ఎక్స్‌టెంషన్, స్పానిష్ బ్యాంక్ వెస్ట్, రెక్‌బీచ్ ఉన్నాయి. వాంకోవర్ డౌన్‌టౌన్‌కు 20-30 నిముషాల డ్రైవింగ్ దూరంలో " నార్త్ షోర్ మౌంటెంస్ " ఉన్నాయి. వీటిలో సైప్రెస్ మౌంటెన్, గ్రూస్ మౌంటెన్, మౌంట్ సేమౌర్ స్కై ఏరియాలు ఉన్నాయి. " మౌంటెన్ బైకర్స్ " ఉత్తర సముద్రతీరం (నార్త్ షోర్) వెంట అంతర్జాతీయ ఖ్యాతిగాంచిన ట్రైల్స్ ఏర్పాటు చేసారు. కాపిలానో నది, లిన్ క్రీక్, సేమౌర్ నది వసంతకాలం, వర్షాకాలంలో వైట్‌వాటర్ క్రీడలకు అనుకూలంగా ఉంటుంది.
పరుగు పందాలు
వాంకోవర్ సన్ రన్ (10 కి.మీ. పరుగు పందెం) ప్రతి ఏప్రిల్ మాసంలో నిర్వహించబడింది. ప్రతి మే మాసంలో " వాంకోవర్ మారతాన్ " నిర్వహించబడుతుంది. జూన్ మాసంలో " స్కోటియా బ్యాంక్ హాఫ్ మారతాన్ " నిర్వహించబడుతుంది.
సైకిల్ పందాలు
వాంకోవర్ నగరం సైక్లింగ్ పందాలకు కేంద్రంగా ఉండేది. 1973 నుండి పలు వేసవులలో గ్యాస్‌టౌన్ లోని కోబల్ స్టోన్ వీధిలో " ది గ్లోబల్ రిలే గ్యాస్టౌన్ గ్రాండ్ ప్రిక్స్ " సైకిల్ పందాలు నిర్వహించబడుతుంటాయి. వాంకోవర్ మహానగరంలో ప్రతిసంత్సరం ప్రొఫెషనల్ సైక్లింగ్ రేస్ సీరీస్ బి.సి.సూపర్ వీక్ పేరుతో నిర్వహించబడుతుంటాయి. అందులో భాగంగా ది గ్లోబల్ రిలే గ్యాస్టౌన్ గ్రాండ్ ప్రిక్స్, యు.బి.సి. గ్రాండ్ ప్రిక్స్ సైకిల్ పందాలు నిర్వహించబడుతుంటాయి.
2009 లో వాంకోవర్ మహానగరం " వరల్డ్ పోలిస్ అండ్ ఫైర్ గేంస్ "కు ఆతిథ్యం ఇచ్చింది. బర్నబే సిటీ సమీపంలో ఉన్న స్వాంగర్డ్ స్టేడియంలో " 2007 ఎఫ్.ఐ.ఎఫ్.ఎ యు- 20 వరల్డ్ కప్ "కు ఆతిథ్యం ఇచ్చింది.
వింటర్ ఒలింపిక్స్, ఇతర క్రీడలు
వాంకోవర్ విష్ట్లర్, రిచ్మండ్‌లతో కలిసి " 2010 వింటర్ ఒలింపిక్స్ "కు, " 2010 వింటర్ పారాలింపిక్స్‌కు ఆతిథ్యం ఇచ్చింది. 2010 జూన్ 12న వాంకోవర్ అల్టిమేట్ ఫైటింగ్ చాంపియంషిప్ 115 " (యు.ఎఫ్.సి) క్రీడలకు ఆతిథ్యం ఇచ్చింది. కెనడాలో నిర్వహించబడిన యు.ఎఫ్.సి. క్రీడలలో ఇది నాలుగవది. అలాగే మాంట్రియల్ నగరానికి వెలుపల జరిగిన మొదటి యు.ఎఫ్.సి. క్రీడ ఇదే. 2011లో వాంకోవర్ " గ్రే కప్ ", ది కెనడియన్ ఫుట్‌బాల్ లీగ్ (సి.ఎఫ్.ఎల్) చాంపియన్ గేం (ఇది ఒక్కో సంవత్సరం ఒక్కోక సి.ఎఫ్.ఎల్ టీం ఉన్న నగరంలో నిర్వహించబడుతుంది) లకు ఆతిథ్యం ఇచ్చింది. అతివేగంగా అభివృద్ధి చెందుతున్న అల్టిమేట్ క్రీడలకు వాంకోవర్ కేంద్రంగా ఉంది. 2008 లో వాంకోవర్ నగరం " వరల్డ్ అల్టిమేట్ చాంపియంషిప్ " క్రీడలకు ఆతిథ్యం ఇచ్చింది.
బాస్కెట్ బాల్
1995 లో వాంకోవర్ నగరంలో వాంకోవర్ గ్రిజ్జిల్స్ పేరుతో " ది నేషనల్ బాస్కెట్ బాల్ అసోసియేషన్ (ఎన్.బి.ఎ)" స్థాపించబడింది. వారు రోగర్స్ అరేనాలో క్రీడలలో పాల్గొన్నారు. 6 సంవత్సరాల వాంకోవర్ నగరంలో ఉన్న తరువాత 2001లో నేషనల్ " బాస్కెట్ బాల్ అసోసియేషన్ " మెంఫిస్ (తెన్నెస్సీ) కి తరలించబడింది. 2015 ఎఫ్.ఐ.ఎఫ్.ఎ వుమంస్ వరల్డ్ కప్ గేం " నిర్వహించబడిన 6 నగరాలలో " వాంకోవర్ ఒకటి. " 2015 ఎఫ్.ఐ.ఎఫ్.ఎ. వుమంస్ వరల్డ్ కప్ ఫైనల్ కప్ "కు (యునైటెడ్ స్టేట్స్, జపాన్ మద్య జరిగింది) వాంకోవర్ ఆతిథ్యం ఇచ్చింది.
ఊబకాయం
వాంకోవర్ నగరంలో యువకులలో 12% ఊబకాయం ఉంది. కెనడా సరాసరి ఊబకాయం 23% ఉంది. వాంకోవర్ వాసులలో 51.8% అధికబరువు కలిగి ఉన్నారు. సన్నని వారు అధికంగా ఉన్న కెనడియన్ నగరాలలో వాంకోవర్ నగరం 4వ స్త్యానంలో ఉంది. మొదటి మూడు స్త్యానాలలో టొరంటో, మాంట్రియల్, హాలిఫాక్స్ మునిసిపాలిటీ ఉన్నాయి.
కుశాల్ కొన్వర్ శర్మ
కుశాల్ కొన్వర్ శర్మ (అస్సామీ: কুশল কোঁৱৰ শৰ্মা) అస్సాం కు చెందిన భారతీయ పశువైద్యుడు. అస్సాం ఏనుగు వైద్యుడిగా ప్రసిద్ధి చెందిన శర్మకు 2020లో వైద్య రంగంలో పద్మశ్రీ పురస్కారం లభించింది.
జననం, విద్యాభ్యాసం
దిగువ అస్సాంలోని మారుమూల గ్రామంలో మార్చి 1, 1961న జన్మించిన డాక్టర్. కుశాల్ కొన్వర్ శర్మ తన పాఠశాల విద్యను పూర్తి చేసి నేషనల్ స్కాలర్‌షిప్ పొందారు, ఎఎయులోని కాలేజ్ ఆఫ్ వెటర్నరీ సైన్స్ నుండి 1984లో పట్టభద్రుడయ్యాడు. అతను వెటర్నరీ సర్జరీ & మాస్టర్స్ డిగ్రీని పూర్తి చేశాడు. 1987లో రేడియాలజీ మరియు 1994లో ఇన్-సర్వీస్ అభ్యర్థిగా అదే విభాగంలో పీహెచ్‌డీ. అతను 1987లో అస్సాం అగ్రికల్చరల్ యూనివర్శిటీ ( ఎఎయు)లో అసిస్టెంట్ ప్రొఫెసర్‌గా చేరాడు, 2006లో సర్జరీ & రేడియాలజీ విభాగంలో ప్రొఫెసర్‌గా పదోన్నతి పొందాడు. అతను 2012 నుండి విభాగానికి అధిపతిగా ఉన్నాడు. డాక్టర్ శర్మ "ఎలిఫెంట్ మ్యాన్‌గా విస్తృతంగా గుర్తింపు పొందారు.
కెరీర్
శర్మ అస్సాంలోని గౌహతి లో కాలేజ్ ఆఫ్ వెటర్నరీ సైన్స్ లో ఏనుగు పశువైద్యుడు, ప్రొఫెసర్. శస్త్రచికిత్స, రేడియాలజీ విభాగానికి అధిపతి. శర్మ జంతువులకు ఎక్కువగా ఏనుగులకు చికిత్స చేయడానికి  అవిశ్రాంతంగా పనిచేశాడు. అతను 139 బందీ రోగ్ జంబోలను మచ్చిక చేసుకున్నాడు. అతను చికిత్స, స్థానభ్రంశం కోసం సుమారు 100 అడవి ఏనుగులను మచ్చిక చేసుకున్నాడు. సగటున అతను సంవత్సరానికి 750-800 ఏనుగులకు చికిత్స చేస్తాడు లేదా మచ్చిక చేసుకుంటాడు.
మూలాలు
వర్గం:జీవిస్తున్న ప్రజలు వర్గం:పద్మశ్రీ పురస్కారం పొందిన అస్సాం వ్యక్తులు
అగ్నిపథ్ పథకం
అగ్నిపథ్ పథకం భారత ప్రభుత్వం మూడు సాయుధ దళాలలో ప్రవేశపెట్టిన నియామక వ్యవస్థ. ఈ విధానంలో నియమితులైన సిబ్బందిని అగ్నివీర్లు అంటారు. 2022 జూన్‌ 14 న భారత ప్రభుత్వం ఆమోదించిన ఈ పథకాన్ని 2022 సెప్టెంబరు నుండి అమలు చేయాలని తలపెట్టారు. ఈ పథకం ద్వారా త్రివిధ దళాల లోనికీ, ఆఫీసర్ల కంటే దిగువ స్థాయి సైనికుల నియామకాలు జరుపుతారు. సైనిక బలగాల్లోకి నియమాకాలు జరిపే ఏకైక పద్ధతి ఇదే. నియమితుల ఉద్యోగ కాలం 4 సంవత్సరాలు. ఈ పథకం ద్వారా నియమితులైనవారిని అగ్నివీరులు అంటారు. ఈ అగ్నివీర్ అనేది కొత్త సైనిక ర్యాంకు.
ఈ పథకం ద్వారా గతంలో ఉన్నట్లుగా దీర్ఘ కాలం పాటు పని చేసే పద్ధతి పోతుంది. ఉద్యోగం నుండి విరమించాక పింఛను రాదు. ప్రతిపక్షాలు ఈ పథకాన్ని విమర్శిస్తూ దానిలోని లోపాలను ఎత్తిచూపాయి. పార్లమెంటులో చర్చించేవరకు ఈ పథకాన్ని నిలిపివేయాలని కోరాయి.
ఈ పథకంపై దేశంలో నిరసనలు చెలరేగాయి. హింస జరిగింది. 12 రైళ్ళను తగలబెట్టారు. అనేక రైళ్ళను మధ్య లోనే నిలిపివేయడం, రద్దు చెయ్యడం జరిగింది.
నేపథ్యం
అగ్నిపథ్ పథకం ప్రవేశపెట్టడానికి ముందు, సైనికులు జీవితకాల పెన్షన్‌తో 15+ సంవత్సరాలకు పైబడిన పదవీకాలంపై సాయుధ దళాలలో నియమించేవారు. రిటైరయ్యాక వీరికి జీవితాంతం పింఛను వచ్చేది. 2019 నుంచి మూడేళ్లపాటు సాయుధ బలగాల్లో రిక్రూట్‌మెంట్‌ జరగలేదు. దీని కారణం కోవిడ్-19 మహమ్మారిని భారత ప్రభుత్వం చెప్పింది. ఓవైపున ఏటా 50,000 నుండి 60,000 మంది సైనికులు పదవీ విరమణ చేస్తూనే ఉన్నారు. దీంతో మానవ వనరుల కొరత ఏర్పడి, సాయుధ దళాల కార్యాచరణ సామర్థ్యాలను ప్రభావితం చేయగల పరిస్థితికి దారితీసింది.
2020లో సాధారణ పౌరులను బలగాలలో నియమించుకునేందుకు 'టూర్ ఆఫ్ డ్యూటీ' అనే పథకాన్ని ప్రతిపాదించారు. దీనిద్వారా పౌరులు మూడు సంవత్సరాల స్వల్పకాలిక సేవలో చేరవచ్చు. ప్రతిపాదిత పథకాన్ని 100 మంది అధికారులు, 1000 మంది సైనికులతో ప్రయోగాత్మకంగా ప్రారంభించాలని ప్రణాళిక చేసారు.
పథకం వివరాలు
భారతీయ రక్షణ దళాలు ఆఫీసరేతరులు లేదా నాన్ కమీషన్డ్ ఆఫీసర్ల ర్యాంక్‌లో సైనికులను నియమించుకోవడానికి అగ్నిపథ్‌ను ప్రవేశపెట్టారు. సుమారు 45,000 నుండి 50,000 మంది సభ్యులతో కూడిన శిక్షణ పొందిన రక్షణ సిబ్బందిని ఈ వ్యవస్థ క్రింద నియమిస్తారు. వీరిని అగ్నివీరులు అని అంటారు.
అగ్నిపథ్ పథకాన్ని 2022 సెప్టెంబరు నుండి అమలు చేసే ఉద్దేశంతో, 2022 జూన్‌లో భారత ప్రభుత్వం ఆమోదించింది. 2022 జూన్ 14 న ఈ పథకం గురించి ప్రకటన చేసింది. ఈ పథకాన్ని 17.5 నుండి 21 సంవత్సరాల వయస్సు గల పురుషులు, మహిళలు ఇద్దరికీ ఉద్దేశించారు. ఈ పథకం ద్వారా భారత సైన్యం, నౌకాదళం, వాయుసేనల్లో సంవత్సరానికి రెండుసార్లు నిఅయామకాలు జరుగుతాయి. అగ్నిపథ్‌ ద్వారా ఆఫీసర్ కేడర్ కంటే దిగువన ఉన్న స్థానాలకు నియమకాలు జరుపుతారు. సైనికదళాల్లో చేరేందుకు అగ్నిపథ్ పథకం ఒక్కటే మార్గం.
అగ్నివీరుల నియామకాలు నాలుగు సంవత్సరాల పనికాలనికి జరుగుతాయి. ఇందులో ఆరు నెలల పాటు శిక్షణ, 3.5 సంవత్సరాల పాటు మోహరింపు ఉంటుంది. సర్వీసు నుంచి పదవీ విరమణ పొందిన తర్వాత సాయుధ దళాల్లో కొనసాగేందుకు దరఖాస్తు చేసుకునే అవకాశం వారికి ఉంటుంది. పదవీ విరమణ పొందనున్న ప్రతి బ్యాచ్ లోనూ ఉన్న మొత్తం సంఖ్యలో 25 శాతానికి మించకుండా శాశ్వత కేడర్‌కు ఎంపిక చేస్తారు. మిగతా వారు పదవీ విరమణ చేస్తారు. వారు పెన్షనుకు అర్హులు కారు. కానీ పదవీకాలం ముగిసే సమయానికి దాదాపు ₹11.71 లక్షల మొత్తం వారికి లభిస్తుంది. ఈ పథకం ద్వారా ప్రతి సంవత్సరం 45,000 నుండి 50,000 మంది కొత్త సిబ్బందిని నియమించాలని భారత ప్రభుత్వం యోచిస్తోంది. 2022 సెప్టెంబరులో ఈ పథకం ద్వారా 46,000 మంది యువకులను నియమించడానికి ప్లాన్ చేసారు.
టూకీగా
అయితే కోవిడ్ కారణంగా రెండేళ్ళ పాటు నియామకాలు చేపట్టనందున 2022 సంవత్సరానికి మాత్రం గరిష్ఠ వయోపరిమితిని 21 నుండీ 23 ఏళ్ళకు పెంచినట్లు కేంద్ర ప్రకటించింది.
పదవీకాలం
ప్రతి సంవత్సరం నియమితులైన అగ్నివీరులలో 25 శాతం మందిని మాత్రమే పదిహేనేళ్ల సర్వీస్‌ను పూర్తి చేయడానికి కొనసాగిస్తారు. మిగిలిన వారు నాలుగేళ్ల సర్వీసు పూర్తి కాగానే రిటైరవుతారు. నాలుగు సంవత్సరాల సర్వీసు తర్వాత పదవీ విరమణ పొందే వారు పింఛను పొందేందుకు అర్హత ఉండదు.
పథకం పట్ల విమర్శలు, నిరసనలు
ఈ పథకంలో పాత విధానంలో ఉన్న దీర్ఘకాలిక పదవీకాలం, పెన్షన్ వంటి ఇతర ప్రయోజనాలు ఉండవు. సాయుధ దళాలలో చేరాలని ఆకాంక్షిస్తున్న వ్యక్తులు కొత్త పథకం నిబంధనలతో నిరాశ చెందారు. తక్కువ సేవా కాలం, విరమణ పొందిన వారికి ఎటువంటి పెన్షన్ నిబంధనలు లేకపోవడం, 17.5 నుండి 21 సంవత్సరాల వయస్సు పరిమితి కారణంగా ప్రస్తుత ఆశావహులు భారత సాయుధ దళాలలో పనిచేయడానికి అనర్హులై పోవడం ఆందోళనకు ప్రధాన కారణాలు. ఈ పథకాన్ని ప్రవేశపెట్టే ముందు, దీనిపై ప్రభుత్వం చర్చకు పెట్టలేదు. పార్లమెంటులో గానీ, పార్లమెంటు స్టాండీంగ్ కమిటీలో గానీ, ప్రజాబాహుళ్యంలో గానీ ఏ చర్చా జరపలేదు. ప్రకటించేముందు ప్రజలకు అసలు దీని గురించి సమాచారం ఇవ్వనే లేదు.
ఈ పథకాన్ని ప్రస్తుతానికి నిలిపివేసి, పార్లమెంటులో దానిపై చర్చ చేపట్టాళని ప్రతిపక్షాలు డిమాండు చేసాయి.
అకస్మాత్తుగా ప్రకటించిన ఈ పథకం పట్ల యువతలో నిరసన వ్యక్తమైంది. దేశం లోని పలు ప్రాంతాల్లో ఈ నిరసనలు హింసాత్మక రూపాన్ని తీసుకున్నాయి. కొత్త పథకంతో కోపంగా ఉన్న ఆర్మీ ఆశావహులు దీనిని వెనక్కి తీసుకోవాలని పిలుపునిచ్చారు. బస్సులు, రైళ్లతో సహా ప్రజా ఆస్తులను ధ్వంసం చేశారు.
2022 జూన్ 15 న, మొదటిసారిగా బీహార్ రాష్ట్రంలో నిరసనలు వచ్చాయి. అక్కడ నిరసనకారులు జాతీయ రహదారులు, రైల్వే ట్రాక్‌లను అడ్డుకున్నారు. 2022 జూన్ 16 న బీహార్‌లోని ఛప్రా, జెహనాబాద్, ముంగేర్, నవాడాల్లో హింసాత్మక సంఘటనలు జరిగాయి. ఆర్మీ ఆశావహులు రైళ్లు, బస్సులను తగులబెట్టారు. కైమూర్, ఛప్రా జిల్లాల్లో రైలు బోగీలకు నిప్పంటించారు, సివాన్, అరా, జెహనాబాద్, నవాడా, సహర్ష, ఛప్రాలో రైళ్ల రాకపోకలను, కొన్ని చోట్ల రోడ్లపై ట్రాఫిక్‌నూ అడ్డుకున్నారు. తరువాత ఉత్తరప్రదేశ్, మధ్యప్రదేశ్, హర్యానా లకు, ఇతర రాష్ట్రాలకూ హింసాత్మక సంఘటనలు వ్యాపించాయి. నిరసనల వల్ల 200 కు పైగా రైళ్లు ప్రభావితమయ్యాయి, 35 రైళ్లను రద్దు చేసారు. 13 రైళ్లు తమ గమ్యస్థానానికి చేరుకోలేకపోయాయి.
2022 జూన్ 16 న బీహారులో 5 రైళ్ళను తగలబెట్టారు. ఉత్తర ప్రదేశ్, రాజస్థాన్, తమిళనాడు, ఢిల్లీ, జమ్మూల్లో కూడా ఆందోళనలు జరిగాయి. జూన్ 17 న సికిందరాబాదు రైల్వే స్టేషనులో యువకులు నిరసన తెలిపారు. హైదరాబాదు నుండి కోల్‌కతా వెళ్ళే ఈస్ట్‌కోస్ట్ ఎక్స్ప్రెస్స్ రైలుకు నిప్పంటించారు. అక్కడ పోలీసులు గాలిలోకి కాల్పులు జరిపారు.
జూన్ 18న బీహార్‌లో నిరసనకారులు ఈ పథకానికి వ్యతిరేకంగా సమ్మెకు పిలుపునిచ్చారు. ఉదయం నుంచి పోలీసులతో ఘర్షణ పడి పలు వాహనాలకు నిప్పు పెట్టారు. జూన్ 18 న రాత్రి 8 గంటల వరకు బీహార్‌లో రైలు సేవలు నిలిచిపోయాయి. జూన్ 19 తెల్లవారుజామున 4 గంటల నుంచి మళ్లీ వాటిని నిలిపివేసారు. అనేక రాష్ట్రాల్లో హింస కొనసాగుతుండటంతో భారతదేశం అంతటా 350కి పైగా రైళ్లను రద్దు చేశారు.
భారత్ బంద్
జార్ఖండ్‌లో, పాఠశాలలను మూసివేసారు. రాష్ట్రంలో భారీ భద్రతను మోహరించారు. కర్ణాటకలో ప్రధాని నరేంద్ర మోదీ పర్యటన నేపథ్యంలో 75 విద్యాసంస్థలకు సెలవు ప్రకటించారు. నిరసనలు, బంద్ పిలుపు ల వలన తలెత్తిన భద్రతాపరమైన సమస్యలు దీనికి కారణమని కొందరు పేర్కొన్నారు. రాజస్థాన్, పంజాబ్, ఉత్తరప్రదేశ్, హర్యానా రాష్ట్రాల్లోని కొన్ని ప్రాంతాల్లో 144 సెక్షన్ విధించారు. బీహార్ ప్రభుత్వం 20 జిల్లాల్లో ఇంటర్నెట్‌ను నిలిపివేసింది. మరోవైపు 11 జిల్లాల్లోని బీజేపీ కార్యాలయాలకు భద్రతను పెంచింది. ఎలాంటి అవాంఛనీయ సంఘటనలు జరగకుండా బీహార్ పోలీసులు సశస్త్ర సీమా బల్ సిబ్బందిని బీజేపీ కార్యాలయాల వద్ద మోహరించారు.
మూలాలు
వర్గం:భారత వాయుసేన వర్గం:భారతీయ సైనికులు
శ్రీకాకుళం శాసనసభ నియోజకవర్గం
శ్రీకాకుళం శాసనసభ నియోజకవర్గం ఆంధ్రప్రదేశ్ లోని శ్రీకాకుళం జిల్లా లోగలదు. ఇది శ్రీకాకుళం లోకసభ నియోజకవర్గం పరిధి లోనిది.
చరిత్ర
ఈ నియోజకవర్గములో పన్నెండుసార్లు ఎన్నికలు జరుగగా కేవలము రెండుసార్లు మాత్రమే కాంగ్రెస్ పార్టీ గెలవటం విశేషం. 2004లో జరిగిన ఎన్నికలలో కాంగ్రెస్ పార్టీ గెలుపొందింది.
మొత్తము ఒటర్లు =
నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి. !సంవత్సరం !గెలుపొందిన అభ్యర్థి పేరు !పార్టీ !ప్రత్యర్థి పేరు !పార్టీ !మొత్తము ఓటర్లు !పోలైనఓట్లు !గెలిచిన వ్యక్తికి వచ్చిన ఓట్లు !ఓడిన వ్యక్తికి వచ్చిన ఓట్లు !మెజారిటీ
శాసనసభ్యులు
===పసగాడ సూర్యనారాయణ === ఆయన స్వతంత్ర అభ్యర్థిగా పోటీచేసారు. ఆయన 5వ ఫారం వరకు చదువుకున్నారు. 12 సంవత్సరముల పాటు శ్రీకాకుళం కో-ఆపరేటివ్ సెంట్రల్ బ్యాంకి డైరెక్టరు, 10 సంవత్సరములు శ్రీకాకుళం పురపాలక సంఘ సభ్యుడు. ఆయనకు కార్మిక శ్రేయస్సు ముఖ్యం. ఆయన పేరు మీదుగా శ్రీకాకుళం నడిబొడ్దున పసగాడ సూర్యనారాయణ మ్యునిసిపల్ హైస్కూలు ఉంది.
మూలాలు
వర్గం:శ్రీకాకుళం జిల్లా శాసనసభ నియోజకవర్గాలు వర్గం:శ్రీకాకుళం జిల్లా
గుడిబండ తండ (తొర్రూర్ మండలం)
గుడిబండ తండ, తెలంగాణ రాష్ట్రం, మహబూబాబాదు  జిల్లా, తొర్రూరు మండలం,నాంచారి మడూర్ రెవెన్యూ గ్రామానికి చెందిన శివారు గ్రామం.
ఇది మండల కేంద్రమైన తొర్రూరు నుండి 9 కి. మీ. దూరం లోను, సమీప పట్టణమైన వరంగల్ నుండి 46 కి. మీ. దూరంలోనూ ఉంది.
గ్రామం పేరు వెనుక చరిత్ర
నాంచారిమడూర్ గ్రామం నుండి విడిపోయి నూతనంగా ఏర్పడిన గ్రామ పంచాయితి.పటేల్ గూడెం, సోమ్ల తండ (జామ్ల తండ), గూండ్య తండ , గుడిబండ తండ కలిసి నూతనంగా ఏర్పడిన గ్రామ పంచాయితి.
స్థానిక స్వపరిపాలన
thumb|250x250px|స్థానిక స్వపరిపాలనా సంస్థ వర్గానికి చెందిన ముసిపట్ల గ్రామ పంచాయితీ కార్యాలయం ప్రజాస్వామ్య వ్యవస్థ సమర్థవంతంగా వుండాలంటే దేశ ప్రజలు పరిపాలనలో భాగస్వామం ఉండాలి. పెద్దదేశాలలో కేంద్ర, రాష్ట్ర ప్రభుత్వాలు, మారుమూల ప్రాంతాల సమస్యలు పరిష్కరించాలంటే, సులభం కాదు. అతి విశాలమైన భారతదేశంలో మారుమూల ప్రాంతాల ప్రజలు ప్రభుత్వ ఫలాలు అందరికీ అందాలంటే పరిపాలన / పరిపాలనా అధికార వికేంద్రీకరణం చెందాల్సిన అవసరం ఎంతైనా ఉంది. అందుకని స్థానిక స్వపరిపాలన విధానం ఏర్పాటైంది.
సారాంశం
భారతదేశం మూడు ప్రభుత్వ రంగాలతో కూడిన యూనియన్ రిపబ్లిక్ : జాతీయ సమాఖ్య, రాష్ట్రం, స్థానికం. 73వ, 74వ రాజ్యాంగ సవరణలు స్థానిక ప్రభుత్వానికి గుర్తింపు, రక్షణను అందిస్తాయి. అదనంగా ప్రతి రాష్ట్రం దాని స్వంత స్థానిక ప్రభుత్వ చట్టాన్ని కలిగి ఉంది. గృహనిర్మాణం, పట్టణ వ్యవహారాలు, పంచాయతీరాజ్, గ్రామీణాభివృద్ధి మంత్రిత్వ శాఖలు జాతీయ స్థాయిలో, ప్రతి రాష్ట్రంలో స్థానిక ప్రభుత్వానికి పర్యవేక్షణ బాధ్యతను కలిగి ఉంటాయి. 2019 మధ్య నాటికి, మొత్తం 267,283 స్థానిక ప్రభుత్వ సంస్థలు ఉన్నాయి. వీటిలో 262,834 గ్రామీణ, 4,449 పట్టణాలు ఉన్నాయి. పట్టణ స్థానిక సంస్థల్లో నగరాలకు మున్సిపల్ కార్పొరేషన్లు, పెద్ద పట్టణాలకు మునిసిపాలిటీలు, చిన్న పట్టణాల కోసం పట్టణ పంచాయతీలు (నగర పంచాయితీలు) ఉన్నాయి.పట్టణ, గ్రామీణ స్థానిక సంస్థలు (గ్రామ పంచాయితీలు) రెండూ రాష్ట్ర-స్థాయి చట్టం ద్వారా నిర్వహించబడతాయి. ఇది స్థానిక పన్ను- పెంపు అధికారాలను నిర్ణయిస్తుంది.
గుడిబండ తండ (తొర్రూర్ మండలం)
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
స్థానిక స్వపరిపాలన
వెలుపలి లంకెలు
వర్గం:సామాజిక శాస్త్రాలు వర్గం:స్థానిక స్వపరిపాలన
గుడిబండ తండ (తొర్రూర్ మండలం)
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
గుడిబండ తండలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, మొక్కజొన్న,పత్తి, వరి, పసుపు, ఉల్లిగడ్డ, మొక్కజొన్న, కందులు, జొన్నలు, మిరప, పెసాల్లు, కూరగాయలు, ఆకుకూరలు మెదలగునవి.
గ్రామంలో ప్రధాన వృత్తులు
వ్యవసాయం ప్రధానం...ఇంకా కులవృత్తులు గౌడుల కుటుంబాలు కళాలి.
ఓటర్లు... 600. జనాభా...851.
వెలుపలి లంకెలు
వర్గం:తెలంగాణ జిల్లాల శివారు గ్రామాలు
ఉత్తమురాలు (సినిమా)
వనరులు
వర్గం:జగ్గయ్య నటించిన సినిమాలు వర్గం:ముక్కామల నటించిన సినిమాలు వర్గం:రాజనాల నటించిన చిత్రాలు వర్గం:గుమ్మడి నటించిన చిత్రాలు వర్గం:జె.వి.రాఘవులు సంగీతం అందించిన సినిమాలు
డాడాయిజం
మొదటి ప్రపంచ యుద్ధం ఫలితంగా వెలువడింది డాడాయిజం యుద్ధకాలంలో ని అరాచక పరిస్థితులను వాటి ఫలితాలను యువకులపై వారి మనసులో   ఉన్మాద స్థితిలో  వెలువడిన ఉద్యమమిది. ఆనాటి యువకులు నిరాశ నిస్పృహల్లో  కృంగిపోయి విపరీతమైన అశాంతితో కొట్టుకొని నైతికతను పూర్తిగా మరిచిపోయి, ఎక్కడ చూసినా క్రోధం, వైర్యం నిరాశ అనుకోవడం జరిగింది. ఈ నేపథ్యాన్ని  పాశ్చాత్య కవులైన ఏ పోలి నియర్,  జాకబ్ వంటి కవులు కూడా  డాడాయిజం వైపు  మొగ్గు చూపడం జరిగింది  1916లో ట్రిస్టన్ జరా నాయకత్వంలో డాడాయిజం ఆవిర్భవించింది,
వనరులు
వర్గం:కళా ఉద్యమాలు
ఈ.వీ. వేలు
'''ఈ.వీ. వేలు''' తమిళనాడు రాష్ట్రానికి చెందిన రాజకీయ నాయకుడు. ఆయన 2021 అసెంబ్లీ ఎన్నికల్లో తమిళనాడు శాసనసభకు తిరువణ్ణామలై నియోజకవర్గం నుండి ఎమ్మెల్యేగా ఎన్నికై, ప్రస్తుతం ఎం. కె. స్టాలిన్ మంత్రివర్గంలో పబ్లిక్‌ వర్క్స్‌ శాఖ మంత్రిగా పనిచేస్తున్నాడు.
మూలాలు
వర్గం:తమిళనాడు రాజకీయ నాయకులు
ఉప్పరిపల్లి కృష్ణదాసు
ఉప్పరిపల్లి కృష్ణదాసు (సోలీపురం కృష్ణదాసు) తెలంగాణ రాష్ట్రానికి చెందిన వాగ్గేయకారుడు. సోలీపురం గురుభజన కీర్తనలు పేరుతో దాదాపు 250 పద్యాలు, కీర్తనలు రచించాడు.
జీవిత విశేషాలు
కృష్ణదాసు 1866లో నరసయ్య, లక్ష్మీనరసమ్మ దంపతులకు వనపర్తి జిల్లా, ఘన్‌పూర్ మండలం, ఉప్పరిపల్లి గ్రామంలో జన్మించాడు. కృష్ణదాసు బాల్యం, విద్యాభ్యాసం అంతా ఆయన మేనమామలైన తిరునగరి పాపకవి, సింహకవి సమక్షంలో జరిగింది.
రచనాప్రస్థానం
మేనమామలు పండితులు అవడం వలన సంస్కృతంపై పట్టు సాధించిన కృష్ణదాసు, కవిత్వ రచన ప్రారంభించాడు. సోలీపురం గురుభజన కీర్తనలు అనే పేరుతో 240 పద్యాలు, కీర్తనలు రాశాడు. భజనల ద్వారానే దేవుణ్ణి స్తుంతించాలని చాటి చెప్పాడు.
మరణం
ఈయన 1952లో మరణించాడు.
మూలాలు
వర్గం:వాగ్గేయ కారులు వర్గం:1866 జననాలు వర్గం:1952 మరణాలు వర్గం:వనపర్తి జిల్లా వ్యక్తులు
ప్లాసీ యుద్ధం
alt=A map of the Indian subcontinent depicting the European settlements in India in the period from 1501 to 1739|thumb|300x300px|భారత్‌లో ఐరోపా వలసలు -1501 నుండి 1739 వరకు ప్లాసీ యుద్ధం, బ్రిటిషు ఈస్ట్ ఇండియా కంపెనీ బెంగాలు నవాబు, అతడి ఫ్రెంచి మిత్రుల కూటమిపై నిర్ణయాత్మక విజయం సాధించిన యుద్ధం. 1757 జూన్ 23 న జరిగిన ఈ యుద్ధం, బెంగాల్లో కంపెనీ స్థానాన్ని సుస్థిరపరచింది. తరువాతి వంద సంవత్సరాల్లో కంపెనీ తమ ప్రాబల్యాన్ని భారత్ అంతటా విస్తరించింది.
ఈ యుద్ధానికి ముందు సిరాజుద్దౌలా బ్రిటిషు వారి నియంత్రణలో ఉన్న కలకత్తాపై దాడి చెయ్యడం, చీకటి గది మారణకాండ చేయించడం జరిగాయి. బ్రిటిషు వారు రాబర్టు క్లైవు నాయకత్వంలో మద్రాసు నుండి అదనపు బలగాలను పంపించి కలకత్తాను తిరిగి తమ అధీనంలోకి తెచ్చుకున్నారు. ఆ వెంటనే క్లైవు ఫ్రెంచి వారి అధీనంలో ఉన్న చందర్‌నగర్ కోటను వశపరచుకున్నాడు. బ్రిటిషువారికీ, సిరాజుద్దౌలాకూ మధ్య తలెత్తిన ఉద్రిక్తతలు, పరస్పర అనుమానాలు ప్లాసీ యుద్ధానికి దారితీసాయి. సంఖ్యపరంగా సిరాజుద్దౌలా సైన్యం, బ్రిటిషు సైన్యం కంటే చాలా ఎక్కువ. ఈ విషయమై ఆందోళన చెందిన క్లైవు, మీర్ జాఫరు, యార్ లుతూఫ్ ఖాన్, ఓమిచంద్, రాయ్ దుర్లభ్, జగత్ సేఠ్‌లతో కలిసి కుట్రపన్నాడు. దాని ప్రకారం వీళ్ళంతా యుద్ధభూమికి తమ సైన్యాలతో వచ్చినప్పటికీ, యుద్ధంలో పాల్గొనలేదు. ఫలితంగా 18,000 మందితో కూడిన సిరాజుద్దౌలా సైన్యం, కేవలం 3,000 క్లైవు సైన్యం చేతిలో పరాజయం పొందింది. యుద్ధం కేవలం 40 నిముషాల్లో ముగిసిపోయింది.
సామ్రాజ్యవాదులు భారత్‌ను ఆక్రమించుకోవడంలో ఈ యుద్ధం కీలకమైనదిగా భావిస్తారు. దీనితో బ్రిటిషువారికి బెంగాలు నవాబుపై అధిపత్యం కలిగింది. తద్వారా తమకు జరిగిన యుద్ధ, వ్యాపార నష్టాలకు పరిహారంగా అతడి నుండి ఎన్నో రాయితీలను పొందారు. ఈ సొమ్మును తమ సైనిక శక్తిని పెంపొందించుకునేందుకు, తమ ఐరోపా ప్రత్యర్థులను దక్షిణాసియా నుండి వెళ్ళగొట్టి, తమ సామ్రాజ్యాన్ని విస్తరించుకునేందుకూ వాడుకున్నారు.
నేపథ్యం
ఈస్ట్ ఇండియా కంపెనీకి భారత్‌లో మూడు ప్రధాన స్థావరాలున్నాయి -మద్రాసులోని ఫోర్టు సెంట్ జార్జి, కలకత్తాలో ఫోర్ట్ విలియం, బొంబాయిలో బాంబే కోట. ఈ మూడూ స్వతంత్ర ప్రెసిడెన్సీలు, మూడింటికీ విడిగా ప్రెసిడెంటు, కౌన్సిలూ ఉంటుంది. వీరిని ఇంగ్లాండులోని డైరెక్టర్ల కోర్టు నియమిస్తుంది. స్థానిక రాజులు, నవాబులతో చేతులు కలిపి తిరుగుబాటు దారుల నుండి, విప్లవకారుల నుండి వాళ్ళకు రక్షణ కల్పించే విధానాన్ని బ్రిటిషు వాళ్ళు అవలంబించారు. దీనికి ప్రతిగా నవాబులు వాళ్లకు అనేక రాయితీలు కల్పించారు. అప్పటికి ఇస్ట్ ఇండియా కంపెనీకి, డచ్చి, పోర్చుగీసు వాళ్లకూ మధ్య వైరం సమసిపోయింది. ఫ్రెంచి వాళ్ళు కూడా 14 వ లూయీ నేతృత్వంలో తమ స్వంత ఈస్ట్ ఇండియా కంపెనీని స్థాపించి బెంగాల్లోని చందర్‌నగర్, పాండిచ్చేరిల్లో తమ స్థావరాలను నెలకొల్పుకున్నారు. ఈ రెండూ కూడా పాండిచ్చేరి ప్రెసిడెన్సీ పాలనలో ఉండేవి. ఫ్రెంచి వాళ్ళు భారత్‌లోకి ఆలస్యంగా అడుగుపెట్టినప్పటికీ, త్వరగా స్థిరపడిపోయి, బ్రిటన్ను మించిపోయే స్థాయికి చేరుకున్నారు.
కర్నాటిక్ యుద్ధాలు
ఆస్ట్రియా యుద్ధం (1740 – 1748) తరువాత బ్రిటను, ఫ్రాన్స్ మధ్య భారత్‌లో సైనిక ఆధిపత్యం కోసం, రాజకీయ జోక్యం కోసం ఆధిపత్య పోరు మొదలైంది. 1746 సెప్టెంబరులో ఫ్రెంచి సేనాని మాహె డి లా బోర్దోన్నా, నౌకా సైన్యంతో మద్రాసు తీరం చేరి నగరాన్ని ముట్టడించాడు. మూడు రోజుల యుద్ధం తరువాత మద్రాసు లొంగిపోయింది. లొంగుబాటులో భాగంగా, బ్రిటిషు ఈస్ట్ ఇండియా కంపెనీ అతడికి నగదు చెల్లించాలనే ఒప్పందం కుదిరింది. అయితే ఈ ఒప్పందాన్ని ఫ్రెంచి ఈస్ట్ ఇండియా కంపెనీ గవర్నరు జనరలు, డూప్లే ఒప్పుకోలేదు. అక్టోబరులో బోర్దోన్నా భారత్‌ను వదలిపెట్టి వెళ్ళిపోగానే, డూప్లే ఆ ఒప్పందాన్ని తోసిపుచ్చాడు. కర్ణాటక నవాబు అన్వరుద్దీన్ మొహమ్మద్ ఖాన్ బ్రిటిషు వారికి మద్దతుగా కలగజేసుకున్నాడు. రెండు సైన్యాలు కలిసి, మద్రాసును తిరిగి ఆక్రమించుకునేందుకు ప్రయత్నించాయి. సంఖ్యాబలం ఉన్నప్పటికీ ఈ సంయుక్త బలగాలు, ఫ్రెంచి వారి ముందు నిలవలేకపోయాయి. మద్రాసు ఓటమికి ప్రతీకారంగా బ్రిటిషు వారు మేజర్ లారెన్స్, అడ్మిరల్ బొస్కావెన్‌ల నాయకత్వంలో పాండిచ్చేరిని ముట్టడించాయి. కానీ 31 రోజుల తరువాత ముట్టడిని ఎత్తివేయాల్సి వచ్చింది. 1748 లో కుదిరిన ఐ లా చాపెల్ ఒడంబడికకు అనుగుణంగా డూప్లే మద్రాసును బ్రిటిషు వారికి తిరిగి ఇచ్చివేసాడు.
ఐ లా చాపెల్ ఒడంబడిక రెండు దేశాల మధ్య ప్రత్యక్ష యుద్ధాలను నివారించినప్పటికీ, ఇరు దేశాలూ స్థానిక రాజులతో జతకట్టి ప్రచ్ఛన్న యుద్ధాలకు తెరదీసాయి. దక్కను నిజాము, దాని సామంత కర్నాటక రాజ్య నవాబుల వారసత్వ పోరులో డూప్లే కలగజేసుకున్నాడు. ఆ రెండు పదవులకూ బ్రిటిషు ఫ్రెంచి వారు తమ తమ అభ్యర్థులను ప్రకటించారు. రెండు చోట్లా డూప్లే అభ్యర్థులు మాయోపాయాలతోటీ, రెండు హత్యలతోటీ అధికారాన్ని చేజిక్కించుకున్నారు. 1751 మధ్య నాటికి, నవాబు స్థానానికి ఫ్రెంచి అభ్యర్థి ఐన చందా సాహిబ్, బ్రిటిషు అభ్యర్థి మొహమ్మద్ ఆలీ స్థావరమైన తిరుచినాపల్లిని ముట్టడించాడు. అతడికి ఫ్రెంచి సేనాని చార్లెస్ మార్క్ దే బుస్సీ సాయం చేసాడు.
1751 సెప్టెంబరు 1 న 280 ఐరోపా సైనికులు 300 మంది సిపాయీలు కెప్టెన్ రాబర్టు క్లైవు నాయకత్వంలో కర్నాటిక్ రాజధాని ఆర్కాటును ఆక్రమించుకున్నారు. చందా సాహిబ్ తన సైన్యంలో కొంత భాగాన్ని ఇక్కడికి పంపిస్తాడని, అప్పుడు తిరుచినాపల్లిని తిరిగి స్వాధీనం చేసుకోవచ్చనీ వారు భావించారు. చందా సాహిబ్ రజా సాహిబ్ నేతృత్వంలో 4,000 మంది భారతీయులు, 150 మంది ఫ్రెంచి వారు ఉన్న సైన్యాన్ని పంపించాడు. వారు కోటను కొన్ని వారాల పాటు ముట్టడించి, కొన్ని చోట్ల గోడలను పగలగొట్టారు. క్లైవు, మురారి రావు అనే మరాఠా సేనానికి వర్తమానం పంపించాడు. మరాఠాలు రావడం ఖాయమని తెలిసిన రజా సాహిబ్, పెద్ద మొత్తంలో నగదు ఇస్తాను లొంగిపొమ్మని క్లైవుకు కబురు పంపాడు. క్లైవు ఒప్పుకోలేదు. నవంబరు 24 ఉదయాన, రజా సాహిబ్ కోటపై చివరి దాడి చేసాడు. కానీ బ్రిటిషు తుపాకుల దాడికి అతడి ఏనుగులు చెల్లాచెదురవడంతో అది విఫలమైంది. కోట రంధ్రాల ద్వారా లోపలికి వెళ్ళేందుకు అనేక విఫలయత్నాలు చేసారు. మరుసటి రోజు రజా సాహిబ్ దళాలు ముట్టడిని ఎత్తేసి, తమ ఆయుధాలు అక్కడే వదిలేసి, పారిపోయాయి. ఆర్కాటు, కాంచీవరం, తిరుచినాపల్లిలలో విజయాల తరువాత, బ్రిటిషు వారు కర్నాటకను స్వాధీనపరచుకుని కొత్త ఫ్రెంచి గవర్నరు, గొదేహూతో కుదిరిన ఒప్పందం ప్రకారం ముహమ్మద్ ఆలీని నవాబు చేసారు.
ఆలీవర్ది ఖాన్ ముర్షిదాబాదును ముట్టడించి పట్టుకున్నాడు. అతడు బెంగాలు నవాబయ్యాడు. అతడు బెంగాల్లోని ఐరోపా దేశీయుల పట్ల కఠినంగా ఉండేవాడని ప్రతీతి. మరాఠాలతో అతడు యుద్ధాలు చేస్తున్న సమయంలో అతడు ఐరోపా వారి దుర్గాలను బలోపేతం చేసుకునేందుకు అనుమతించాడు. అలాగే మరాఠా కందకాన్ని తవ్వేందుకు బ్రిటిషు వారికి అనుమతినిచ్చాడు. మరోవైపు తన యుద్ధాల ఖర్చుల కోసం వారి నుండి అధిక మొత్తాల్లో ధనం వసూలు చేసాడు.
దక్షిణ భారతంలో బ్రిటిషు, ఫ్రెంచి వారు స్థానిక పాలకులను అడ్డుపెట్టుకుని చేస్తున్న ప్రచ్ఛన్న యుద్ధాల గురించి అతడికి బాగానే తెలుసు. ఆ పరిస్థితి తన రాజ్యంలో రాకూడదని అతడు ఐరోపా దేశీయులతో జాగ్రత్తగా వ్యవహరించేవాడు. అయితే, వారి మధ్య నిరంతరం స్పర్థ ఉండేది; ఫరూఖ్‌ సియార్ 1717 లో జారీ చేసిన ఫర్మానాను అనుభవించనీయడంలేదని బ్రిటిషు వారు అతడిపై తరచూ ఆరోపించేవారు. నవాబు కొలువులోని వారిని మాత్రం బ్రిటిషు వారు జాగ్రత్తగా చూసుకునేవారు. స్థానిక వ్యాపారులను పన్ను లేకుండా వ్యాపారం చేసుకోనిచ్చేవారు. తమ ప్రాంతాలకు వచ్చే వస్తువులపై పన్నులు బాగా విధించేవారు. ఇవన్నీ నవాబు ఆదాయానికి గండికొట్టాయి.
1756 లో ఆలీవర్ది ఖాన్ మరణించాక అతడి మనవడు సిరాజుద్దౌలా పరిపాలన కొచ్చాడు. అతడు తీవ్రమైన కోపిష్టి అనీ, విషయ గ్రహణ శక్తి తక్కువనీ ప్రతీతి. ఐరోపా కంపెనీలు విపరీతంగా లాభాలు ఆర్జిస్తున్నాయని అతడికి అనుమానంగా ఉండేది. బ్రిటిషు, ఫ్రెంచి వారు తమ స్థావరాలను బలోపేతం చేసుకుంటుండగా అనుమతి లేకుండా నిర్మిస్తున్నారు కాబట్టి, వాటిని వెంటనే ఆపెయ్యమని అతడు ఆదేశించాడు. బ్రిటిషు వారు అందుకు తిరస్కరించినపుడు, నవాబు 3,000 మందితో కాసింబజారు వెళ్ళి కోటను, కర్మాగారాన్నీ ఆక్రమించి, అనేకమంది బ్రిటిషు అధికారులను బందీలుగా పట్టుకున్నాడు. అక్కడినుండి కలకత్తాపై దాడికి వెళ్ళాడు. కలకత్తాకు రక్షణ బలహీనంగా, ఆసలే లేనట్టుగా ఉంది. కోటలో ఉన్న 180 మంది సైనికులు, 50 ఐరోపా వాసులు, 60 మంది ఐరోపా సైనికులు, 150 మంది ఆర్మేనియా, పోర్చుగీసు సైనికులు, 35 మంది ఐరోపా శతఘ్నిదళం, 40 మంది నావికులూ నవాబు యొక్క 50,000 మంది సైన్యాన్ని ఎదుర్కొన్నారు. సిరాజ్ జూన్ 16 న నగరాన్ని, 20 వ తేదీన కోటనూ ఆక్రమించు కున్నాడు. బందీలను తన అధికారులకు అప్పగించి, ఫోర్టు విలియం కోటలోని చీకటిగదిలో బంధించాడు. దాన్నిబ్లాక్ హోల్ అనే వారు. 5.5 మీ పొడవు, 4.3 మీ వెడల్పూ కలిగిన ఈ చీకటిగదికి రెండు చిన్న కిటికీలుండేవి. ఆరుగురు ఖైదీలను ఉంచేందుకు బ్రిటిషువారు కట్టిన ఆ గదిలో 146 మంది బందీలను కుక్కారు. జూన్ 21 న గదిని తెరిచినపుడు 146 మందిలోనూ 23 మంది మాత్రమే బయటికి వచ్చారు. మిగతా వారు ఊపిరాడక, వేడికీ, పిచ్చితోటీ మరణించారు. వారిని బంధించిన పరిస్థితుల గురించి నవాబుకు తెలిసినట్లుగా ఆధారాలు కనిపించడం లేదు. ఇదిలా ఉండగా, నవాబు సైన్యం కలకత్తా నగరాన్ని, బ్రిటిషు కర్మాగారాలను దోచుకున్నారు.
కలకత్తా ఆక్రమణ కబురు 1756 ఆగస్టు 16 నాటికి మద్రాసులో తెలిసింది. కౌన్సిల్ వెంటనే కలనల్ క్లైవ్, అడ్మిరల్ వాట్సన్ నాయకత్వంలో ముందస్తు బలగాన్ని పంపింది. ఫోర్ట్ సెంట్ జార్జి కౌన్సిల్ ఇచ్చిన ఉత్తరంలో ఇలా ఉంది, "ఈ యాత్ర ఉద్దేశం కేవలం బెంగాల్లోని స్థావరాలను పునరుద్ధరించడమే కాదు, కంపెనీ హక్కులను గుర్తింపజేసి, జరిగిన నష్టానికి పరిహారాన్ని వసూలు చెయ్యడం కూడా" -అదీ యుద్ధం అవసరం లేకుండా. నవాబు ఉద్యోగులు, అనుచరులలో అసంతృప్తి ఏమైనా ఉంటే దాన్ని ఉసిగొలపాలి. అని కూడా రాసారు. క్లైవు 900 మంది ఐరోపా సైనికులు, 1500 మంది సిపాయీలు ఉన్న పదాతి దళాన్ని నడపగా, వాట్సన్ నావికా దళానికి నేతృత్వం వహించాడు. ఈ సైన్యం డిసెంబరులో హుగ్లీ నదిని చేరుకుంది. అక్కడ ఫుల్టా గ్రామం వద్ద పరారీలో ఉన్న తమ వారిని కలిసారు. వారిలో కౌన్సిల్ సభ్యులు కూడా ఉన్నారు. కౌన్సిల్ సభ్యులు దిశను చూపిస్తూండగా, సైన్యం డిసెంబరు 29 న బడ్జ్ బడ్జ్ కోటను స్వాధీనం చేసుకుంది. వాళ్ళు మరింత ముందుకు వెళ్ళి, 1757 జనవరి 2 న కలకత్తా కోటపై దాడి చేసి ఆక్రమించుకున్నారు. 500 మంది సైనికులను బందీలుగా పట్టుకున్నారు. కలకత్తాను స్వాధీనపరచుకున్నాక, కౌన్సిల్‌ను పునస్థాపించి, ఇక నవాబును ఏం చెయ్యలనే విషయంపై ప్రణాళిక రచించారు. ఫోర్ట్ విలియం ను పటిష్ఠ పరచి, నగరానికి ఈశాన్యాన రక్షణ చర్యలు చేపట్టారు.
బెంగాల్ దండయాత్ర
alt=A oil-on-canvas portrait of Robert Clive painted by Nathaniel Dance in 1773. The portrait shows Clive wearing the Order of the Bath with a battle in progress behind him, probably intended to be Plassey|కుడి|thumb|రాబర్ట్ క్లైవు (1773), నథానియెల్ డాంస్ - హాలండ్ 1757 జనవరి 9 న కెప్టెన్ కూట్, మేజర్ కీల్పాట్రిక్ నాయకత్వంలో 650 మందితో కూడిన సైన్యం కలకత్తాకు 37 కిమీ దూరంలో ఉన్న హుగ్లీ పట్టణాన్ని ముట్టడించి ఆక్రమించింది. ఈ సంగతి తెలిసిన నవాబు, సైన్యాన్ని సన్నద్ధం చేసుకుని కలకత్తాకు ప్రయాణ మయ్యాడు. ఫిబ్రవరి 3 న సైన్యంలోని ప్రధాన భాగంతో చేరుకుని మరాఠా కందకం వద్ద విడిది చేసాడు. తన ప్రధాన స్థావరాన్ని ఓమిచంద్ తోటలో స్థాపించాడు. అతడి సైన్యంలోని ఒక చిన్న భాగం పట్టణ ఉత్తర పొలిమేరల్లో దాడి చేసింది. లెఫ్టెనెంట్ లెబేమ్ నాయకత్వంలోని సైన్యం వీరిని ఓడించి, 50 మందిని ఖైదీలుగా పట్టుకుంది.
ఫిబ్రవరి 4 ఉదయాన నవాబు శిబిరంపై మెరుపుదాడి చెయ్యాలని క్లైవు నిర్ణయించాడు. అర్ధరాత్రి 600 మంది నావికులు, 650 మంది ఐరోపా సైనికులు, 100 మంది శతఘ్ని దళం, 800 మంది సిపాయీలు, 6 ఆరు-పౌండ్ల గన్నర్లు నవాబు శిబిరాన్ని సమీపించాయి. ఉదయం 6 గంటలకు, దట్టమైన మంచు మాటున ఈ గస్తీ దళానికి నవాబు గస్తీ దళం ఎదురుపడింది, వాళ్ళు తుపాకులతో కాల్పులు జరిపి పారిపోయారు. దళం మరికొంత ముందుకు వెళ్ళి, ఓమిచంద్ తోటను సమీపించారు. అప్పుడు వారికి అశ్విక దళపు డెక్కల చప్పుడు వినిపించింది. అశ్వికులు 27 మీ దూరంలోకి వచ్చాక, బ్రిటిషు దళం వారిపై కాల్పులు మొదలుపెట్టింది. చాలా మంది మరణించగా మిగిలినవారు చెల్లాచెదురయ్యారు. మంచు కారణంగా నడక దూరానికి మించి దారి కనబడలేదు. దానితో దళం నడక మెల్లగా సాగింది. కాల్బలం, శతఘ్ని దళం అప్పుడప్పుడు రెండువైపులా కాల్పులు జరుపుతూ పోయింది. తోట దక్షిణాన ఉన్న సన్నటి ఎత్తైన దారిలో వెళ్ళి తోటలోని నవాబు శిబిరంపై దాడి చెయ్యాలని క్లైవు భావించాడు. నవాబు సైన్యం ఆ దారికి అడ్డు పెట్టింది. ఉదయం 9 గంటల ప్రాంతంలో మంచు తెరలు తొలగడం మొదలైంది. అప్పుడు మరాఠా కందకం ఆవలి వైపు నుండి నవాబు శతఘ్ని దళం ప్రయోగించిన గుళ్ళ దాడికి బ్రిటిషు దళాలు చెల్లా చెదురయ్యాయి.
నవాబు సైన్యం ఓ మైలు దూరంలో ఉన్న వంతెన ద్వారా కందకాన్ని దాటి, కలకత్తా చేరుకుంది. క్లైవు సైన్యంలో 57 మరణించగా, 137 మంది గాయపడ్డారు. నవాబు సైన్యం 22 మంది అధికారురతో సహా, 600 మంది సైనికులు, 4 ఏనుగులు, 500 గుర్రాలు, కొన్ని ఒంటెలను, ఎన్నో ఎద్దులనూ కోల్పోయింది. ఈ దాడితో నవాబు భయపడిపోయి, ఫిబ్రవరి 5 న కంపెనీతో ఆలీనగర్ ఒడంబడిక చేసుకున్నాడు. దాని ప్రకారం కంపెనీ కర్మాగారాలను పునర్నిర్మించుకోవడం, కలకత్తాను బలోపేతం చేసుకోవడం, గత హక్కులను పునస్థాపించుకోవడం ఈ ఒడంబడిక విశేషాలు. నవాబు తన సైన్యాన్ని తిరిగి రాజధాని ముర్షిదాబాదుకు తరలించాడు.